**Сайлаудан соң**

* Хай жаныем, Гаделжаным, йөрәк маем, кайтып життеңме, ниһаять. Йә, сөйләп жибәр, ниләр күрдең, ниләр ишеттең, сайлау ничек үтте, наблюдатель булып утыруы рәхәтме, нинди тәртипсезлекләр, нинди кызыклар күрдең.
* Тәтелдәмәле шулкадәр, Тетәбикә. Өсне салыш, йомшакка утырт, көн буе катыда утырдым, алдыма кайнар аш салып куй, шуннан сорашырсың.
* Барысы да булыр, барысы да әзер.

Бер минут тынлык. Гаделжан берничә тапкыр капкалаап алуга, Тетәбикәнең түземсезлектән урынында сикергәләгәнен күреп, сүз башлый.

* Авыл кешеләре бигрәк кызык инде ул. Бер апакай сайлау кабинетына кергәч, бу кешеләрнең мин берсен дә белмим бит, ничек сайлыйм, дип кычкыра. Дөрес әйтә бит малай, белмәгән кешене сайлау чистый формальность инде ул.
* Йә, йә, шуннан.
* Икенче бер абзый фамилиямны язып куйсам ярыймы, ди.
* Яравын ярый да, килешми бит. Адәмчә итеп тамга гына куй инде, дибез.
* Юк,- ди бу, мин менә шул кешене яратам. Ул минем сайлаганымны белеп торсын. Мин исем шәрифләремне язам. - Нәрсә диясең инде, кандидат яки депутат турында укымый, эшләми диеп булмый. Алай дигәнче телеңне кисеп ыргыт.
* Чыннан да, Тетәбикә жаныем, авыл кешеләре гел авылча икән. Бермәлне ишектән матур гына туташ сайлау комиссиясе рәисенә кычкыра. Бәрәңге пеште, кайтып аша, нишләп утырасың. – ди.
* Шулаймы. И Алла, нигә аны бәрәңге ашарга дип әйтә икән, ит ашарга кайт, дип әйтсә, ятлар алдында оят булмас иде.
* Шулай шул, авыл кешесе сүз сайлап тормый.
* Йә, тагын ниләр күзәттең, күзәтче. Тәртип бозучылар, исерекләр күп булдымы.
* Кызганычка каршы, бөтенләй булмады.
* Бәй, анысы нинди сүз тагын, әллә акылың артыңа китә башладымы. Тетелмәле, Тетәбикә,нервымны кузгатып. Болай да шул авыл кешеләре өчен жаным әрни. Беләсеңме, сыңар исерек тә күрмәдем, чөнки аракы алырга халыкның акчасы юк. Менә шунысы кызганыч.
* Да-а, ул ягын уйламаганмын, - дип көрсенде Тетәбикә. – Монысы начар.Ә болай халык ничек соң, сайлауга элеккечә актив йөриме, өелешеп киләләрме.
* Бик алай түгел шул, Тетәбикә, авырсынып, сирәкләп килә.
* Яхшы түгел анысы, яхшы түгел. Тик, менә син үзең, күзәтче булып утырып, нинди нәтижә ясадың. Әллә күзле бүкән булып кына утырдыңмы.
* Тел озайтма әле, Тетәбикә, эш монда политически. Сайлау уңышлы үтсен өчен сайлауны бәрәңге алып беткәч үткәрергә кирәк, аннары, һәр сайлаучыга ярты стакан аракы бирергә, шунда ук пенсия-пособие таратырга. Вәт ул чагында сайлаулар йөз илле процент белән үтәләчәк.
* Вәт бит, минем картым да акыллы фикер сөйли белә. Тагын бер алтмыш ел яшәсәң Жириновскийны уздырасың син.
* Рәхмәт, карчык, синнән дә яхшы сүз ишетер көнем бар икән. Алайса, тагын бер кызык сөйлим инде. Сайлауга килгән әбиләрнең барысы да диярлек секретарьдан күзлек сорап алды. Үземнекен өйдә калдырганмын, - диләр.
* Хәтерләре юкмыни.
* Причем монда хәтер.. Күзлекләре юк аларның. Аракы алырга акчасы булмаган ир хатынының күзлек алырга акчасы бар дисеңмени син.
* Әһә, аңладым. Димәк, үткән сайлауга нинди йомгак ясыйбыз һәм яңа депутатлар алдына нинди таләпләп куябыз.
* Иң мөһим наказ шул булыр. Беренчедән, кандидатлар авыл халкының күзенә күренеп йөресен. Икенчедән, Русиядә һәр сайлаучыга берәр күзлек туры килсен. Шул чагында халык кемне сайлаганын күрер һәм азак терсәген тешнәмәс.
* Хак сүз, Амин.

 **Заһит**

**Мурсиев.**